ddrg/super_eurlex huggingface dataset:
RÅDETS FORORDNING (EF) Nr. 515/96 af 25. marts 1996 om ophævelse af forordning (EF) nr. 2674/94 om indførelse af endelige antidumpingforanstaltninger på importen af furazolidon med oprindelse i Den Kinesiske Folkerepublik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2),

under henvisning til forslag fra Kommissionen forelagt efter konsultation i Det Rådgivende Udvalg, og

ud fra følgende betragtninger:

A. Tidligere procedure

(1) Ved forordning (EF) nr. 2674/94 (3) indførte Rådet endelig antidumpingtold på importen af furazolidon med oprindelse i Den Kinesiske Folkerepublik på grundlag af en klage, der var indgivet af Orphahell BV, som er den eneste producent i Fællesskabet af den pågældende vare.

B. Forbud mod den pågældende vare, ophævelse af gældende foranstaltninger

(2) Ved Kommissionens forordning (EF) nr. 1442/95 af 26. juni 1995 om ændring af bilag I, II, III og IV til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (4) indførtes der forbud mod anvendelsen af den pågældende vare i animalske levnedsmidler i hele Fællesskabet.

(3) Klageren underrettede som følge heraf Kommissionen om, at det var besluttet at indstille produktionen af furazolidon. Der er derfor ikke længere nogen grund til at opretholde forordning (EF) nr. 2674/94, når produktionen af furazolidon i Fællesskabet er indstillet, og der er indført forbud mod salg og import af den pågældende vare.

C. Ophævelse af antidumpingtold

(4) I betragtning af ovenstående bør gældende antidumpingtold på importen af furazolidon med oprindelse i Den Kinesiske Folkerepublik ophæves og proceduren afsluttes -

UDSTEDT FØLGENDE FORORDNING:

Artikel 1

Forordning (EF) nr. 2674/94 ophæves.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. marts 1996.

På Rådets vegne

S. AGNELLI

Formand

(1) EFT nr. L 349 af 31. 12. 1994, s. 1. Forordningen er senest ændret ved forordning (EF) nr. 1251/95 (EFT nr. L 122 af 2. 6. 1995, s. 1).

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(3) EFT nr. L 285 af 4. 11. 1994, s. 1.

(4) EFT nr. L 143 af 27. 6. 1995, s. 26.
KOMMISSIONENS FORORDNING (EF) Nr. 514/96 af 25. marts 1996 om omfordeling af importrettigheder i henhold til forordning (EF) nr. 1977/95 om åbning og forvaltning af et toldkontingent for indførsel af frosset oksekød bestemt til forarbejdning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1977/95 af 11. august 1995 om åbning og forvaltning af et toldkontingent for indførsel af frosset oksekød bestemt til forarbejdning (1), særlig artikel 6, stk. 2, og

ud fra følgende betragtninger:

Ved den aftale, der er indgået under de multilaterale handelsforhandlinger i Uruguay-rundens regi, har Fællesskabet forpligtet sig til at åbne et årligt toldkontingent for indførsel af 50 000 tons frosset oksekød bestemt til forarbejdning; gennemførelsesbestemmelserne for kontingentåret 1995/96, der begyndte den 1. juli 1995, er fastsat i forordning (EF) nr. 1977/95; ifølge forordningens artikel 6 omfordeles uudnyttede importrettigheder under hensyntagen til den faktiske udnyttelse ved udgangen af februar 1996 af importrettighederne for henholdsvis A-produkter og B-produkter -

UDSTEDT FØLGENDE FORORDNING:

Artikel 1

1. De mængder, der henvises til i forordning (EF) nr. 1977/95, artikel 6, stk. 1, udgør i alt 24 332 tons.

2. Den opdeling, der henvises til i forordning (EF) nr. 1977/95, artikel 6, stk. 2, fastsættes således:

- 24 210 tons bestemt til fremstilling af A-produkter

- 122 tons bestemt til fremstilling af B-produkter.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 191 af 12. 8. 1995, s. 8.
RÅDETS FORORDNING (EF) Nr. 498/96 af 19. marts 1996 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar, for perioden fra 21. maj 1995 til 20. maj 1998

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

I henhold til aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar (3), har de to parter ført forhandlinger for at fastsætte de ændringer eller tilføjelser, der skal foretages i denne aftale ved udløbet af de første protokollers gyldighedsperiode;

som resultat af disse forhandlinger blev der den 18. maj 1995 paraferet en ny protokol om fastsættelse af de fiskerimuligheder og den finansielle modydelse, der er omhandlet i ovennævnte aftale, for perioden fra 21. maj 1995 til 20. maj 1998;

det er i Fællesskabets interesse at godkende denne protokol -

UDSTEDT FØLGENDE FORORDNING:

Artikel 1

Protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar, for perioden fra 21. maj 1995 til 20. maj 1998, godkendes herved på Fællesskabets vegne.

Teksten til protokollen er knyttet til denne forordning.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet (4).

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. marts 1996.

På Rådets vegne

W. LUCHETTI

Formand

(1) EFT nr. C 201 af 8. 8. 1992, s. 19.

(2) EFT nr. C 65 af 4. 3. 1996.

(3) EFT nr. L 73 af 18. 3. 1986, s. 26.

(4) Datoen for protokollens ikrafttræden vil blive offentliggjort i De Europæiske Fællesskabers Tidende på foranstaltning af Generalsekretariatet for Rådet.
KOMMISSIONENS FORORDNING (EF) Nr. 492/96 af 19. marts 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 1762/95 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 22. marts 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. marts 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.

BILAG

>TABELPOSITION>
KOMMISSIONENS FORORDNING (EF) Nr. 596/96 af 2. april 1996 om berigtigelse af forordning (EØF) nr. 584/92 om gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i de interimsaftaler, som Fællesskabet har indgået med Republikken Polen, Den Tjekkiske og Slovakiske Føderale Republik og Republikken Ungarn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3491/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side (1), særlig artikel 1,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (2), og

ud fra følgende betragtninger:

Forordning (EF) nr. 3066/95 omhandler autonome og foreløbige foranstaltninger til tilpasning af de indrømmelser for landbrugsprodukter, der er omfattet af Europaaftalerne mellem De Europæiske Fællesskaber og deres medlemsstater på den ene side og henholdsvis Republikken Polen, Republikken Ungarn, Den Tjekkiske Republik og Den Slovakiske Republik på den anden side for perioden fra 1. januar 1996, indtil tillægsprotokollerne til Europaaftalerne, som i øjeblikket forhandles med de pågældende lande, træder i kraft;

i Kommissionens forordning (EØF) nr. 584/92 (3), senest ændret ved forordning (EF) nr. 193/96 (4), er der fastsat gennemførelsesbestemmelser for den ordning, der er omfattet af de nævnte aftaler, hvad angår sektoren for mælk og mejeriprodukter;

da denne forordning blev ændret ved forordning (EF) nr. 193/96, indsneg der sig en fejl i bilag I, punkt C1 og C2, til forordning (EØF) nr. 584/92; den pågældende forordning bør derfor berigtiges med virkning fra den 1. januar 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Bilag I, punkt C, til forordning (EØF) nr. 584/92 erstattes med bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 319 af 21. 12. 1993, s. 1.

(2) EFT nr. L 328 af 30. 12. 1995, s. 31.

(3) EFT nr. L 62 af 7. 3. 1992, s. 34.

(4) EFT nr. L 26 af 2. 2. 1996, s. 7.

BILAG

»C. PRODUKTER MED OPRINDELSE I UNGARN

1. Told nedsat med 80 %

>TABELPOSITION>

2. Told nedsat med 80 %

>TABELPOSITION>
KOMMISSIONENS FORORDNING (EF) Nr. 593/96 af 2. april 1996 om fastsættelse af, i hvilket omfang der kan accepteres ansøgninger, indgivet om importlicenser for kød i forbindelse med de supplerende toldkontingenter for kød, der i forordning (EF) nr. 417/96 er fastsat for Republikken Polen og Republikken Ungarn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 417/96 af 7. marts 1996 om gennemførelsesbestemmelser for perioden fra 1. januar til 30. juni 1996 for de ekstra toldkontingenter for oksekød, som ved Rådets forordning (EF) nr. 3066/95 er fastsat for Republikken Polen og Republikken Ungarn (1), særlig artikel 3, stk. 4, og

ud fra følgende betragtninger:

I artikel 1, stk. 1, i forordning (EF) nr. 417/96 er det fastsat, hvor store mængder fersk, kølet eller frosset oksekød med oprindelse i Polen og Ungarn og forarbejdede produkter med oprindelse i Polen der kan indføres på særlige betingelser for perioden fra 1. januar til 30. juni 1996; der er ansøgt om importlicenser for større mængder oksekød, end at alle ansøgninger kan imødekommes fuldt ud; ansøgningerne om forarbejdet kød skal nedsættes proportionalt efter artikel 3, stk. 4, i nævnte forordning -

UDSTEDT FØLGENDE FORORDNING:

Artikel 1

Hver importlicensansøgning, der er indgivet for perioden fra 1. januar til 30. juni 1996 i forbindelse med de kontingenter, der er omhandlet i forordning (EF) nr. 417/96, imødekommes i følgende omfang:

a) 100 % af de ønskede mængder produkter henhørende under KN-kode 0201 og 0202, med oprindelse i Polen

b) 47,993 % af de ønskede mængder produkter henhørende under KN-kode 0201 og 0202, med oprindelse i Ungarn

c) 13,622 % af de ønskede mængder produkter henhørende under KN-kode 1602 50 31 og 1602 50 39, med oprindelse i Polen.

Artikel 2

Denne forordning træder i kraft den 9. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 59 af 8. 3. 1996, s. 7.
RÅDETS FORORDNING (EF) Nr. 576/96 af 21. marts 1996 om indgåelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissaus kyst, for perioden fra 16. juni 1995 til 15. juni 1997

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

I henhold til aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissaus kyst har de to parter ført forhandlinger for at fastsætte de ændringer eller tilføjelser, der skal foretages i denne aftale ved udløbet af den til aftalen knyttede protokol;

som resultat af disse forhandlinger blev der den 7. juni 1995 paraferet en ny protokol om fastsættelse af de fiskerimuligheder og den finansielle modydelse, der er omhandlet i ovennævnte aftale, for perioden fra 16. juni 1995 til 15. juni 1997;

det er i Fællesskabets interesse at godkende denne protokol;

nøglen for fordeling af fangstmulighederne mellem medlemsstaterne bør fastsættes på grundlag af fordelingen af de traditionelle fangstmuligheder i forbindelse med fiskeriaftalen -

UDSTEDT FØLGENDE FORORDNING:

Artikel 1

Protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissaus kyst, for perioden fra 16. juni 1995 til 15. juni 1997, godkendes herved på Fællesskabets vegne.

Teksten til protokollen er knyttet til denne forordning.

Artikel 2

De i protokollen fastsatte fangstmuligheder fordeles mellem medlemsstaterne efter følgende nøgle:

>TABELPOSITION>

For protokollens første anvendelsesår er fordelingsnøglen dog følgende:

>TABELPOSITION>

Hvis de i protokollen fastsatte fangstmuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. marts 1996.

På Rådets vegne

A. GAMBINO

Formand

(1) EFT nr. C 327 af 7. 12. 1995, s. 12.

(2) EFT nr. C 17 af 22. 1. 1996.
KOMMISSIONENS FORORDNING (EF) Nr. 586/96 af 1. april 1996 om ændring af Rådets forordning (EØF) nr. 2658/87 om told- og statistiknomenklaturen og den fælles toldtarif

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved forordning (EF) nr. 344/96 (2), særlig artikel 9, og

ud fra følgende betragtninger:

For at sikre en ensartet anvendelse af den kombinerede nomenklatur bør det fastslås, hvordan udtrykkene »pullover« og »vest«, der er anført under bestemmelse 3b i kapitel 61 i den kombinerede nomenklatur, skal forstås; med henblik herpå er det nødvendigt at ændre den supplerende bestemmelse 1 i kapitel 61 i den kombinerede nomenklatur; bilag I til forordning (EØF) nr. 2658/87 bør ændres i overensstemmelse hermed;

Toldkodeksudvalgets gruppe for told- og statistiknomenklaturen har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Andet afsnit i den supplerende bestemmelse 1 i kapitel 61 i bilag I til forordning (EØF) nr. 2658/87 affattes således:

»Med henblik herpå

- kan det anvendte stof være ubleget, bleget, farvet, af garn af forskellige farver eller trykt

- betragtes en pullover eller en vest med ribkanter også som en del af et kombineret sæt, selvom den del, der er beregnet til at dække underkroppen, ikke har ribkanter, under forudsætning af, at ribkanterne ikke er påsyede, men er fremkommet direkte ved strikningen.«

Artikel 2

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. april 1996.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) EFT nr. L 49 af 28. 2. 1996, s. 1.
KOMMISSIONENS FORORDNING (EF) Nr. 592/96 af 2. april 1996 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved Kommissionens forordning (EF) nr. 2931/95 (2), særlig artikel 17, stk. 14, og

ud fra følgende betragtninger:

Ved Kommissionens forordning (EF) nr. 1466/95 (3), senest ændret ved forordning (EF) nr. 398/96 (4), blev der fastsat særbestemmelser for eksportrestitutioner for mælk og mejeriprodukter; for at sikre en korrekt forvaltning af ordningen med eksportrestitutioner og mindske risikoen for ansøgninger i spekulationsøjemed og forstyrrelser af ordningen viser det sig nødvendigt at indskrænke gyldighedsperioden for eksportlicenser, som fastsat i artikel 1 i nævnte forordning;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I artikel 4 i forordning (EF) nr. 1466/95 affattes litra a) således:

»a) udgangen af den anden måned efter udstedelsesmåneden, for så vidt angår produkter under KN-kode 0406«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 307 af 20. 12. 1995, s. 10.

(3) EFT nr. L 144 af 28. 6. 1995, s. 22.

(4) EFT nr. L 54 af 5. 3. 1996, s. 26.
KOMMISSIONENS FORORDNING (EF) Nr. 588/96 af 2. april 1996 om undtagelse fra forordning (EF) nr. 1372/95, for så vidt angår datoen for udstedelse af eksportlicenser for fjerkrækød i ugen fra den 8. til den 14. april 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), senest ændret ved Kommissionens forordning (EF) nr. 2916/95 (2), særlig artikel 3, stk. 2, og artikel 8, stk. 12, og

ud fra følgende betragtninger:

Ved Kommissionens forordning (EF) nr. 1372/95 (3), senest ændret ved forordning (EF) nr. 180/96 (4), er der fastsat gennemførelsesbestemmelser for ordningen med eksportlicenser for fjerkrækød;

i forordningen er det fastsat, at eksportlicenserne for produkterne fra den pågældende sektor udstedes mandag efter den uge, hvor licensansøgningerne blev indgivet, medmindre Kommissionen har truffet særforanstaltninger i mellemtiden; der vil gøre sig administrative problemer gældende i ugen fra den 1. til den 7. april 1996, og det er derfor nødvendigt, at fristen for de ansøgninger, der er indgivet i denne uge, udskydes til onsdag den 10. april 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

Som undtagelse fra artikel 3, stk. 3, i forordning (EF) nr. 1372/95 udstedes de i forordningen nævnte licenser, for hvilke ansøgningerne er indgivet i ugen fra den 1. til den 7. april 1996, onsdag den 10. april 1996, medmindre Kommissionen i mellemtiden har truffet særforanstaltninger efter forordningens artikel 3, stk. 4.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 77.

(2) EFT nr. L 305 af 19. 12. 1995, s. 49.

(3) EFT nr. L 133 af 17. 6. 1995, s. 26.

(4) EFT nr. L 25 af 1. 2. 1996, s. 27.